
	[image: ]
	Р Е П У Б Л И К А   Б Ъ Л Г А Р И Я
К О М И С И Я   З А   П Р О Т И В О Д Е Й С Т В И Е   Н А
К О Р У П Ц И Я Т А   И   З А   О Т Н Е М А Н Е   Н А   Н Е З А К О Н Н О    П Р И Д О Б И Т О Т О   И М У Щ Е С Т В О
София 1000, пл. "Света Неделя" №6,  тел: (+359 2)   9401 444, факс: (+359 2) 9401 595 



РЕШЕНИЕ
№ РС-96-20-075

	Днес, 01.07.2020 г., Комисията за противодействие на корупцията и за отнемане на незаконно придобито имущество /КПКОНПИ/, в състав:

	Председател: Сотир Цацаров
	Заместник – председател: Антон Славчев
	Член: Антоанета Цонкова
	Член: Пламен Йоцов
	Член: Силвия Къдрева

У С Т А Н О В И:

	Производството е образувано по реда на чл. 71, ал. 1, пр. 1 от Закона за противодействие на корупцията и за отнемане на незаконно придобитото имущество (ЗПКОНПИ), образувано въз основа на Решение за образуване на производство за конфликт на интереси № КИ-029/12.02.2020 г. на Комисия за противодействие на корупцията и за отнемане на незаконно придобитото имущество (КПКОНПИ) по сигнал с рег. № ЦУ01-С-96/03.02.2020 г.
	Сигналът е подаден против Васил Станимиров – кмет на Община К. и Венцислав . Тодоров – общински съветник в Общински съвет – К..
	По същество, в сигнала се твърди, че майката на кмета на Община К., лично и чрез нейното дружество “**********” ЕООД, както и съпругата му С. С., ползват общински имоти, с част от които са участвали за подпомагане пред ДФ “Земеделие” и са им изплатени субсидии. За някои от имотите като бенефициер фигурира самият Васил Станимиров. Кметът Станимиров ръководи фирмите на майка си  “ **********” ЕООД и “ **********” ЕООД като свои, като извършва тяхната дейност от кабинета си, използвайки работници и ресурси на общината. Чрез фирмите на майка си кметът използва за склад и общински помещения, управлявани от общинската фирма “ **********” ЕООД. На 300 - 500 м. от къщите на село К. и до река С., която се влива в язовир “ **********а”, “ **********” ЕООД изгражда “Свинекомплекс и кланица”. Липсата на пречиствателна станция се явява заплаха за замърсяването на питейната вода в района. Отпуснатите от Община К. суми за зимно снегопочистване, които през 2019 г. са достигнали 200 000 лв. се използват от кмета Станимиров за раздаване на “бонуси” на доверени хора – роднини на кметове и кметски наместници. В периода 2015-2019 г. са проведени търгове, спечелени от “ **********” ЕООД и “ **********” АД - собственост на роднини на кмета Станимиров – В. В. Т. /син на братовчед му В.Т./. Налице са нарушения при сключване на договор за покупко-продажба от 25.03.2019 г. във връзка с продажба на имот - частна общинска собственост на С.и М. С. - собственици на “ **********” ООД.
	Твърди се още, че съпругата и снахата на председателя на Общински съвет – К. също ползват общински имоти за получаване на субсидии.
	Към сигнала не са приложени доказателства.
	От Община К. е и изискано и представено удостоверение за родствени връзки за съпруга и родствени връзки за роднини по права линия, по съребрена линия - до четвърта степен включително и по сватовство - до втора степен включително за Васил Станимиров /изх.№ 1 от 10.03.2020 г./ и за Венцислав Тодоров /изх.№ 2 от 10.03.2020 г./.
	От председателя на ПК по “Етика и конфликт на интереси и сигнали на гражданите” при Общински съвет - К са изискани и представени следните доказателства: клетвен лист на Васил Станимиров - кмет на Община К за мандатите 2015 - 2019 г. и 2019 - 2023 г.; клетвен лист на Венцислав Тодоров – общински съветник и председател на Общински съвет - К и Решение за избора му за председател за мандатите 2015 - 2019 г. и 2019 - 2023 г.; докладна записка № 25/19.02.2019 г. от кмета на Община К. относно: Продажба на поземлен имот ведно с проект на Решение; Пазарна оценка на обект: ПИ № 5, к.р. 974 по плана на новообразуваните имоти, по § 4 от ЗСПЗЗ, махала “ **********” в землището на с.К., без изпълненото застрояване в имота, ведно с приложения; Протокол № 43 от 28.02.2019 г. от заседание на Общински съвет – К.; Протокол № 44 от 28.03.2019 г. от заседание на Общински съвет – К.; докладна записка № 44/26.03.2019 г. от кмета на Община К. относно: Промяна на предназначението на имот с пл.№ 5, от к.р. 974 местност “ **********” в землището на с.К. по плана на новообразуваните имоти по § 4 от ПЗР на ЗСПЗЗ, ведно с приложения; договор за наем на земеделска земя от 19.04.2017 г., сключен между ВРИД Кмет на Община К. и М. П. Й.; договор от 25.03.2019 г. за покупко-продажба на недвижим имот -частна общинска собственост, сключен между кмета на Община К. и дружеството “ **********”  ЕООД; платежни нареждания с № 4224243 и № 4224241 от 13.03.2019 г.; Заповед № РД-82/12.03.2019 г. на кмета на Община К.; Акт за частна общинска собственост № 73 от 25.06.2002 г.; Акт за частна общинска собственост № 659 от 16.10.2018 г.; скица с рег. № 152/12.10.2018 г.; два договора за наем на помещения от 20.07.2017 г., сключен между “ **********” ЕООД и “ **********” ЕООД, Заповеди № 63/14.02.2017 г., № 122/23.03.2017 г. и № 104/16.03.2017 г. на кмета на Община К., документи свързани с изграждане на обект „Кланица и свинекомплекс“ УПИ 1-042021, кв. 113, м. „**********“ в с.К.от дружество “ **********” ЕООД, както и такива свързани с промяна предназначението на земеделска земя и процедирането на ПУП за имота, сключени договори от Община К. за снегопочистване за 2019 г., финансовите документи, удостоверяващи извършените плащания и договор за наем на земеделска земя от 20.04.2018 г.
	С писмо изх.№ 60/05.03.2020 г. председателят на ПК по “Етика и конфликт на интереси и сигнали на гражданите” при Общински съвет – К. удостоверява, че Община К. няма сключени договори с дружествата “ **********” ЕООД, “ **********” ЕООД, “ **********” ЕООД и “ **********” АД, както и със С. С..
	С писмо изх.№ 103/12.06.2020 г. председателят на ПК по “Етика и конфликт на интереси и сигнали на гражданите” при Общински съвет – К. удостоверява, че Община К. няма сключени договори за отдаване под наем на общински земеделски земи с Н. Й. Т..
	Служебно е извършена справка в Търговския регистър, в Регистър НБД „Население“ и в електронната страница на Община К..

От събраните в хода на административното производство доказателства Комисията установи следното от фактическа страна:

	Сигналът е подаден от лице, с посочени имена и е подписан.
	Васил Станимиров е избран за кмет на Община К. за мандат 2015 г. – 2019 г. и за мандат 2019-2023 г. и е положил клетва на 09.11.2015 г.
	Венцислав . Тодоров е избран за общински съветник в Общински съвет – К. за мандат 2015 г. – 2019 г. и за мандат 2019-2023 г.  и е положил клетва на 09.11.2015 г.
	С Протокол № 1 от Учредително заседание на Общински съвет – К., проведено на 09.11.2015 г., както и с Протокол № 1 от Учредително заседание на Общински съвет – К., проведено на 07.11.2019 г. същият е избран за председател на Общински съвет – К., съответно за мандат 2015 г. – 2019 г. и за мандат 2019-2023 г.
	От извършената справка в НБД „Население“ е установено, че М. П. Й. с ЕГН ********** е майка на Васил Станимиров с ЕГН ********** и П. К. С. с ЕГН **********, и съпруга на К. С. Й. с ЕГН **********. Васил Станимиров е съпруг на С. М. С.до 18.07.2018 г., когато с Решение за развод № 0138/18.07.2018 г. бракът е прекратен.
	От извършената справка в НБД „Население“ е установено, че Венцислав Тодоров с ЕГН ********** е съпруг на Н. Й. Т. с ЕГН **********, а С.Г. Т. с ЕГН ********** е негова снаха.	
	От извършената справка в Търговски регистър се установява, че:
	- Дружеството “ **********” ЕООД с ЕИК ********** е с управител и едноличен собственик на капитала М. П. Й. с ЕГН **********;
	- Дружеството “ **********” ЕООД с ЕИК ********** е с управител и едноличен собственик на капитала М. П. Й. с ЕГН **********;
	- Дружеството “ **********” ЕООД с ЕИК ********** е с управител и едноличен собственик на капитала Т. В. Т. с ЕГН **********;
	- Дружеството “ **********” АД с ЕИК ********** е с представител П. С. К. и Съвет на директорите П. С. К. и А. В. .;
	- Дружеството “ **********” ООД с ЕИК ********** е с управители и съдружници С. Т. С. с ЕГН ********** и М. Т. С. с ЕГН **********;
	- Дружеството “ **********” ЕООД с ЕИК ********** е общинско дружество , с предмет на дейност: стопанисване и управление на имоти и обекти общинска собственост, туристическа и рекламна дейност, хотелиерство, ресторантьорство, строително-монтажна дейност, ремонтно-строителна дейност, транспортна дейност, отдаване под наем на материални активи и всяка друга дейност незабранена от закона, със собственик Община К. с ЕИК ********** и управител А. К. А. с ЕГН **********.
	- Дружеството „**********“ с БУЛСТАТ ********** е общинско предприятие, с предмет на дейност: събиране на неопасни отпадъци, с източник на финансиране – местен бюджет 100% и форма на собственост – общинска 100%, с директор Н.Д. И..
	- Н. Й. Т. е земеделски производител, самоосигуряващо се лице с БУЛСТАТ **********, с дата на вписване 24.02.2016 г. и седалище с.К., Община К.
	- С. Г. Т. е земеделски производител, самоосигуряващо се лице с БУЛСТАТ **********, с дата на вписване 24.02.2016 г. и седалище с.К., Община К..
	- С. М. С. е земеделски производител, самоосигуряващо се лице с БУЛСТАТ **********, с дата на вписване 15.07.2015 г. и седалище с.К., Община К..
	С докладна записка с вх.№ 25/19.02.2019 г. на ОбС – К. относно: Продажба на поземлен имот, находящ се в с.К. на собственика на построени сгради в имота, кметът на Община К. Васил Станимиров е направил предложение до общинския съвет да разреши продажбата на поземлен имот 5 к.р. 974 по плана на новообразуваните имоти по § 4 от ЗСПЗЗ на Община К. на собственика на построените два броя двуетажни масивни сгради, собственост на дружеството “ **********” ООД, представлявано от С. Т. С. и М. Т. С.. Към докладната записка са приложени: акт за частна общинска собственост № 659/16.10.2018 г., скица № 152/12.10.2018 г., данъчна оценка с изх.№ 6403000229/16.10.2018 г., пазарна оценка, удостоверение № 1/18.02.2015 г. за разрешаване ползването на обект: “Ваканционно селище” I ви етап - 2 бр. двуетажни масивни сгради с обща площ - 403,18 кв.м. и РЗП - 558,36 кв.м., находящ се в ПИ 5 от к.р.974 в м. **********, с.К., категория на строежа - пета, с възложител дружеството “ **********” ООД.
	На проведено заседание на Общински съвет – К., обективирано в Протокол № 43 от 28.02.2019 г. по т. 5 от дневния ред: Докладна записка от кмета на Община К. с рег. индекс № 25/19.02.2019 г. относно: Продажба на поземлен имот, находящ се в с.К. на собственика на законно построени сгради в имота, Общински съвет – К. е приел на основание чл. 21, ал. 1, т. 8 и ал. 2 от ЗМСМА, чл. 35, ал. 3 от ЗОС, чл. 33, ал. 1 от Наредба за реда за придобиване, управление и разпореждане с общинско имущество с девет гласа “ЗА”, един глас “ПРОТИВ” Решение № 380, с което се разрешава продажбата на поземлен имот 5 /пет/ к.р. 974 по плана на новообразуваните имоти по § 4 от ЗСПЗЗ на Община К. на собственика на построените два броя двуетажни масивни жилищни сгради, собственост на “ **********” ООД, представлявано от С. Т. С. и М. Т. С.. Продажбата да се извърши по пазарна цена в размер на 15 780 лв., определена от независим оценител и възлага на кмета на Община К. да извърши всички действия за правилното и законосъобразно изпълнение на решението.
	Със Заповед № РД-82/12.03.2019 г., на основание чл. 35, ал. 3 от ЗОС, във връзка с Решение № 380 от Протокол № 43/28.02.2019 г. на Общински съвет – К., кметът на Община К. Васил Станимиров е наредил да се продаде на дружеството “ **********” ООД поземлен имот пет /частна общинска собственост/ к.р. 974 по плана на новообразуваните имоти по § 4 от ЗСПЗЗ, махала “ **********” в землището на с.К. за сумата от 15 780 лв., платима в 14-дневен срок от влизане в сила на заповедта.
	С платежни нареждания с № 4224243 и № 4224241 от 13.03.2019 г. дружеството “ **********” ООД е заплатило на Община К. дължимата сума.
	С договор от 25.03.2019 г. между Община К., представлявана от Васил Станимиров - кмет на Община К. и дружеството “ **********” ООД, представлявано от С. Т. С. и М. Т. С., сключен на основание чл. 35, ал. 3 от ЗОС, чл. 33, ал. 1 и ал. 3 от Наредба за реда за придобиване, управление и разпореждане с общинско имущество и Заповед № РД-82/12.03.2019 г. на кмета на Община К., продавачът Община К. продава на купувача “ **********” ООД поземлен имот 5 /пет/ к.р. 974, частна общинска собственост по плана на новообразуваните имоти по § 4 от ЗСПЗЗ, махала “ **********” в землището на с.К., с площ 3 530 кв.м. за сумата от 15 780 лв.

	С докладна записка с вх.№ 44/26.03.2019 г. на ОбС – К. относно: Промяна на предназначението на имот с пл.№ 5 от к.р. 974, м. ********** в землището на с.К. по плана на новообразуваните имоти по § 4 от ПЗР на ЗСПЗЗ, кметът на Община К. Васил Станимиров е направил предложение до общинския съвет да разреши изработване на ПУП - ПЗ за промяна на предназначението на имот по § 4 от ПЗР на ЗСПЗЗ с пл.№ 5 в жилищна зона за малкоетажно застрояване - Жм, по реда на ЗОЗЗ, на основание чл. 124а, ал. 1 от ЗУТ, във връзка с постъпило заявление с вх.№ З-175/25.03.2019 г. от С. Т. С. - управител на дружеството “ **********” ООД. Към докладната записка са приложени: мотивирано предложение за изработване на ПУП - ПЗ, договор от 25.03.2019 г., техническо задание по чл. 125 от ЗУТ за имот № 5 от к.р. 974 на с.К. и справка от Търговски регистър за актуално състояние.
	На проведено заседание на Общински съвет – К., обективирано в Протокол № 44 от 28.03.2019 г. по т. 10 от дневния ред: Докладна записка от кмета на Община К. с рег. индекс № 44/26.03.2019 г. относно: Промяна на предназначението на имот с пл.№ 5 от к.р. 974 м. ********** в землището на с.К. по плана на новообразуваните имоти по § 4 от ПЗР на ЗСПЗЗ, Общински съвет – К. е приел на основание чл. 21, ал. 1, т. 11, чл. 25 от ЗМСМА, във вр. с чл. 124а, ал. 1 от ЗУТ с осем гласа “ЗА” и два гласа “ПРОТИВ” Решение № 394, с което се разрешава изработването на промяна предназначението на имот с пл.№ 5 от к.р. 974, м. ********** в землището на с.К. по плана на новообразуваните имоти по § 4 от ПЗР на ЗСПЗЗ с трайно предназначение земеделска територия, целият на площ от 1,787 дка., за неземеделски нужди, а именно за  Жм” - Зона за жилищно строителство с “нискоетажно застрояване” и провеждане на съответните процедури по ЗОЗЗ. На основание чл. 124б, ал. 1 от ЗУТ одобрява приложеното задание за изработване на ПУП - ПЗ.
	
	С договор за наем на помещения от 20.07.2017 г., сключен между дружеството “ **********” ЕООД /наемодател/, представлявано от управителя – К. М. С. и дружеството “ **********” ЕООД /наемател/ представлявано то М. П. Й., наемодателят предоставя за временно и възмездно ползване недвижим имот, частна общинска собственост: Гараж № 2 с площ от 56,10 кв.м., находящ се в УПИ IV кв.105 с площ от 5 430 кв.м. по РП на с.К., ведно с построената в него жилищна сграда - двуетажен блок със ЗП от 550 кв.м. и РЗП от 1650 кв.м., срещу месечна наемна цена в размер на 60.00 /шестдесет/ лева, без ДДС, за срок от три години, считано от датата на подписването му.
	С договор за наем на помещения от 20.07.2017 г., сключен между дружеството “ **********” ЕООД /наемодател/, представлявано от управителя – К. М. С. и дружеството “ **********” ЕООД /наемател/ представлявано от М. П. Й., наемодателят предоставя за временно и възмездно ползване недвижим имот, частна общинска собственост: Стая с площ от 31,62 кв.м., находяща се в УПИ IV кв.105 с площ от 5 430 кв.м. по РП на с.К., ведно с построената в него жилищна сграда - двуетажен блок със ЗП от 550 кв.м. и РЗП от 1650 кв.м., срещу месечна наемна цена в размер на 35.00 /тридесет и пет/ лв. без ДДС, за срок от три години, считано от датата на подписването му.
	
	Със Заповед № 63/14.02.2017 г. издадена на основание чл. 44, ал. 2 от ЗМСМА и чл. 76, ал. 1 от Наредба за реда за придобиване, управление и разпореждане с общинско имущество, във вр. с Решение № 157 по Протокол № 17/ 29.12.2016 г. и Решение № 168 по Протокол № 18/31.01.2017 г. от заседания на Общински съвет – К. кметът на Община К. Васил Станимиров е наредил откриване и провеждане на публичен търг с тайно наддаване, за отдаване под наем на общински земеделски имоти по чл. 19 от ЗСПЗЗ с начална годишна наемна цена на декар, съответно за ниви от I – VII категория – 10 лв. на декар, за ниви VIII – X категория – 9 лв. на декар, за пасища, мери, ливади I – VII категория – 6.60 лв. и за такива VIII – X категория – 6 лв. на декар, за срок от една стопанска година (2016 – 2017 г.).
	Със Заповед № РД-104/16.03.2017 г. на основание чл. 44, ал. 2 от ЗМСМА, чл. 10, ал. 2 във вр. с ал. 1 от АПК и чл. 19, ал. 1 от ЗПУКИ кметът на община К. е оправомощил Л. И. Ц. – заместник-кмет на Община К. във връзка с провеждането на публичен търг с тайно наддаване за отдаване под наем на общински земеделски имоти по чл. 19 от ЗСПЗЗ, открит със Заповед № 63/14.02.2017 г. и последващите от него действия до приключване на процедурата.
	Със Заповед № РД 122/23.09.2017 г. заместник-кметът на Община К. е обявил резултатите от проведения на 20.03.2017 г. публичен търг с тайно наддаване за отдаване под наем на имоти – частна общинска собственост и е определил спечелилите публичният търг участници: П. Г. Ц., М. С. М., „**********“ ЕООД, Д. Г. С., А.И. Г., М. А. М., А. С. Д., М. Р. В., „**********“ ЕООД, С. С. Й., А. П. С., Р. В. В., В. Л. З., Г. Д. Г., „**********“ ЕООД – П. Н. Н., Д. В. Р., Ц. Г. К., Ю. В. Г., Р.В. Г., К. К. Й., И. Е. Г., М. П. Й., И. Ц. И., Я. Н. Т., „**********“ ЕООД – А. Т., З. А. М., З. П. С., Т. В. С. и Р. В. И.. 
	С договор за наем на земеделска земя от 19.04.2017 г., сключен на основание Заповед № РД 122/23.09.2017 г. между Община К., представлявана от ВРИД Кмет – Л. Ц., съгласно Заповед № РД-104/16.03.2017 г. /наемодател/ и М. П. Й. с ЕГН ********** /наемател/, наемодателят предоставя за временно и възмездно ползване общински имоти, частна общинска собственост, земи по чл. 19 от ЗСПЗЗ: ПИ - нива с площ от 5, 500 дка., съставляващ имот № 013008 по КВС; ПИ - нива с площ от 5, 199 дка., ПИ - нива с площ от 3, 512 дка., ПИ - нива с площ от 1,100 дка., ПИ - нива с площ от 9,300 дка., ПИ - нива с площ от 9,298 дка., ПИ - нива с площ от 10, 802 дка., находящи се в землището на с. Слатино и ПИ - нива с площ от 4, 336 дка., ПИ - нива с площ от 2,820 дка. и ПИ - нива с площ от 8, 910 дка., находящи се в землището на с.К., срещу наемна цена на обща стойност от 894, 94 лв. за срок от една стопанска година /2016 - 2017 г./

	С Решение № 160 от Протокол № 17/29.12.2016 г. на Общински съвет – К., въз основа на докладна записка № 253/22.12.2016 г. на заместник кмета на Община К., относно: Промяна на предназначението на имот с № 042031, м. „**********“, в землището на с.К., собственост на “ **********” ЕООД, общинският съвет е разрешил изработването на ПУП-ПРЗ за промяна предназначението на ПИ № 042031 с трайно предназначение земеделска земя и начин на трайно ползване – нива, на площ от 3.000 дка., находящ се в м.“ **********“, за земеделски нужди, а именно зона „Предимно производствена зона“ и провеждане на съответните процедури по реда на Закон за опазване на земеделските земи /ЗОЗЗ/.
	С Решение № 169 от Протокол № 18/31.01.2017 г. на Общински съвет – К., въз основа на докладна записка № 17/19.01.2017 г. на заместник кмета на Община К., относно: Разрешаване изработване на проект за ПУП – ПЗ за поземлен имот № 042032 за изграждане на Свинеферма в землището на с.К. общинският съвет е разрешил изработването на ПУП-ПЗ на имот № 042032  за изграждане на „Свинеферма“ в землището на с.К. и е одобрил приложеното задание.
	Със заявление № З-175/22.03.2017 г. от “ **********” ЕООД до кмета на Община К. е поискано одобряване на ПУП-ПРЗ за обект: „Кланица за свине“ в ПИ № 0402301 в с.К..
	Със Заповед № 120/22.03.2017 г. на основание чл. 44, ал. 2 от ЗМСМА, чл. 10, ал. 2 във вр. с ал. 1 от АПК и чл. 19, ал. 1 от ЗПУКИ Васил Станимиров, в качеството си на кмет на Община К. си е направил самоотвод във връзка със заявления за административна услуга с рег.№ З-175, З-176 и З-177 от 22.03.2017 г. от “ **********” ЕООД, представлявано от М. П. Й., с мотиви че същата е негова майка и е свързано с него лице, по смисъла на §1, т. 1 от ДР на ЗПУКИ /отм./.
	Със Заповед № 121/22.03.2017 г. кметът на Община К. е оправомощил Л. И. Ц. – заместник-кмет на общината да предприеме необходимите действия по подадените заявления с рег.№ З-175, З-176 и З-177 от 22.03.2017 г. от “ **********” ЕООД.
	Със Заповед № РД-77/23.02.2017 г. на основание чл. 44, ал. 1, т. 13 от ЗМСМА, чл. 129, ал. 2 от ЗУТ и т. 2 от Протокол № 2/21.02.2017 г. на Общински експертен съвет по устройство на територията заместник-кметът на Община К. е одобрил ПУП – ПЗ за създаване на устройствена основа и строителство в земеделска територия за изграждане на „Свинеферма“ в поземлен имот № 042032, м.“ **********“ по КВС на с.К..
	С Разрешение за строеж № 9 от 12.04.2017 г., издадено от главния архитект на Община К. се разрешава на “ **********” ЕООД изграждането на „Свинеферма“ с РЗП – 212.65 кв.м. и РЗП – 2212.65 км.м. в ПИ № 042032, ЕКАТТЕ 37513 по КВС на с.К., на основание чл. 148, ал. 2, т. 1 от ЗУТ и чл. 142, ал. 6, т. 1 от ЗЕТ и съгласно чл. 7, ал. 1, ал. 2, ал. 3 и чл. 13 от Наредба № 19/25.10.2012 г. за строителство в земеделски земи без промяна на предназначението им.
	Със Заповед № РД-138/06.04.2017 г. на основание чл. 44, ал. 1, т. 13 и ал. 2 от ЗМСМА, чл. 129, ал. 2 от ЗУТ и т. 1 от Протокол № 3/28.03.2017 г. на Общински експертен съвет по устройство на територията заместник-кметът на Община К. е одобрил ПУП- ПРЗ за имот № 042031 по КВС на с.К. и отрежда нов УПИ I – 042031 „За кланица“, в нов кв. 113, с.К..
	Със заявление за издаване на виза за проучване и проектиране по чл. 140, ал. 1 от ЗУТ с вх.№ З-441/03.07.2017 г. от “ **********” ЕООД до кмета на Община К. е поискано издаване на виза за проектиране на изгребна яма в имот № 042032, м.“ **********“ с.К..
	Със Заповед № 220/03.07.2017 г. на основание чл. 44, ал. 2 от ЗМСМА, чл. 10, ал. 2 във вр. с ал. 1 от АПК и чл. 19, ал. 1 от ЗПУКИ Васил Станимиров, в качеството си на кмет на Община К. си е направил самоотвод във връзка със заявление за административна услуга № З-441/03.07.2017 г. от “ **********” ЕООД, представлявано от М. П. Й., с мотиви че същата е негова майка и е свързано с него лице, по смисъла на §1, т. 1 от ДР на ЗПУКИ.
	Със Заповед № 221/03.07.2017 г. кметът на Община К. е оправомощил Л. И. Ц. – заместник-кмет на общината да предприеме необходимите действия по подадените заявление с рег. № З-441/03.07.2017 г. от “ **********” ЕООД.
	Със заявление за издаване на виза за проучване и проектиране по чл. 140, ал. 1 от ЗУТ с вх.№ З-107/23.02.2018 г. от “ **********” ЕООД до кмета на Община К. е поискано издаване на виза за проектиране на „**********“ в имот № 042031, с.К..
	Със Заповед № 64/23.02.2018 г. на основание чл. 44, ал. 2 от ЗМСМА, чл. 10, ал. 2 във вр. с ал. 1 от АПК и чл. 19, ал. 1 от ЗПУКИ Васил Станимиров, в качеството си на кмет на Община К. си е направил самоотвод във връзка със заявление за административна услуга № З-107/23.02.2018 г. от “ **********” ЕООД, представлявано от М. П. Й., с мотиви че същата е негова майка и е свързано с него лице, по смисъла на §1, т. 1 от ДР на ЗПУКИ.
	Със Заповед № 63/23.02.2018 г. кметът на Община К. е оправомощил Л. И. Ц. – заместник-кмет на общината да предприеме необходимите действия по подадените заявление с рег. № З-107/23.02.2018 г. от “ **********” ЕООД.
	С Разрешение за строеж № 04 от 15.05.2018 г., издадено от главния архитект на Община К. се разрешава на “ **********” ЕООД изграждането на „Кланица“ с РЗП – 346.75 кв.м. в УПИ № I-042031, к.в. 113, м. “Герена“, с.К., на основание чл. 148, ал. 2, т. 1 от ЗУТ и чл. 142, ал. 6 от ЗУТ.
	
	На 31.12.2018 г. е сключен договор № Д-133/31.12.2018 г. въз основа на Решение № 337 от Протокол № 39/31.10.2018 г. на Общински съвет – К. между Община К., представлявана от кмета Васил Станимиров, в качеството му на Възложител и Общинско предприятие „**********“ с ЕИК **********, представлявано от Н. И. – ВрИД директор, в качеството й на Изпълнител, на основание Решение № 337/31.10.2018 г. на Общински съвет – К., с предмет: Изпълнение на дейностите по зимно поддържане и снегопочистване на общински пътища в Община К., с обща дължина 144.7 км., считано от 01.01.2019 г. до 31.12.2019 г.
	
	На 05.11.2019 г. е сключен договор № Д-131/05.11.2019 г. между Община К., представлявана от Л. Ц. – ВрИД кмет на Община К., в качеството му на Възложител и дружеството „**********“ ЕООД с ЕИК **********, представлявано от К. С., в качеството му на Изпълнител с предмет: Зимно поддържане на общинската пътна мрежа при зимни условия, снегопочистване и опесъчаване на територията на Община К. – експлоатационен сезон 2019 – 2020 г.“, на основание чл. 112, ал. 1 от ЗОП и Решение № 15/14.10.2019 г. на Възложителя за определяне на Изпълнител на обществена поръчка с предмет: Зимно поддържане на общинската пътна мрежа при зимни условия, снегопочистване и опесъчаване на територията на Община К. – експлоатационен сезон 2019 – 2020 г.“
	С решение № 367 от Протокол № 42 от редовно заседание на Общински съвет – К., проведено на 30.01.2019 г., Общинският съвет е дал съгласие, посочените в приложение имоти – земи по чл.19 от ЗСПЗЗ /ниви/ да бъдат отдадени под наем чрез публичен търг с тайно наддаване за срок от една стопанска година 2018/2019. Общинският съветник Венцислав Тодоров е гласувал „ЗА“ приемане на Решение № 367.
	На основание чл.77, ал.1 от Наредбата за реда за придобиване, управление и разпореждане с общинско имущество и Заповед № РД 52-1/14.02.2018 г. на заместник – кмета на община К. е обявен публичен търг с тайно наддаване за отдаване под наем на общински земеделски имоти по чл.19 от ЗСПЗЗ с определена първоначална годишна наемна цена, срок и описание на имотите. 
	На 20.04.2018 г. е сключен договор за наем на земеделска земя между Община К., представлявана от Л.Ц., в качеството му на заместник-кмет и С. Г. Т. за предоставяне за временно и възмездно ползване на два имота – частна общинска собственост, земи по чл. 19 от ЗСПЗЗ с обща площ от 14.389 дка, за срок от една стопанска година и наемна цена от 145. 32 лв. 

При така установената фактическа обстановка Комисията стигна до следните правни изводи:

	Сигналът е подаден от лице, идентифицирано по реда на чл. 48, ал. 1 от ЗПКОНПИ.
	За да е осъществен конфликт на интереси по смисъла на чл.2 от ЗПУКИ (отм.) и чл. 52 от Закона за противодействие на корупцията и за отнемане на незаконно придобитото имущество (ЗПКОНПИ), трябва да са налице три кумулативни предпоставки: лице, заемащо висша публична длъжност, наличие на негов или на свързани с него лица частен интерес, който може да повлияе върху обективното и безпристрастно изпълнение на правомощията или задълженията му по служба и упражнено властническо правомощие, повлияно от частния интерес.
	Легалните дефиниции на понятията частен интерес и облага се съдържат в чл.2 от ЗПУКИ (отм.), респективно в чл. 53 и чл. 54 от ЗПКОНПИ. Частен интерес е всеки интерес, който води до облага от материален или нематериален характер за лицето, заемащо висша публична длъжност или за свързани с него лица, включително всяко поето задължение, т.е. за да е налице частен интерес, следва да има реална възможност за настъпване на облага. Облага е всеки доход в пари или имущество, включително придобиване на дялове или акции, както и предоставяне, прехвърляне или отказ от права, получаване на стоки или услуги безплатно или на цени, по- ниски от пазарните, получаване на привилегия или почести, помощ, глас, подкрепа или влияние, предимство, получаване на или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
	Васил Станимиров в качеството си на кмет на Община К. е лице, заемало публична длъжност по смисъла на чл. 3, т. 8 от ЗПУКИ (отм.) и лице, заемащо висша публична длъжност по смисъла на чл. 6, ал. 1, т. 32 от ЗПКОНПИ.
	Венцислав Тодоров в качеството си на общински съветник и председател на Общински съвет – К. е лице, заемало публична длъжност по смисъла на чл. 3, т. 9 от ЗПУКИ (отм.) и лице, заемащо висша публична длъжност по смисъла на чл. 6, ал. 1, т. 32, предложение трето от ЗПКОНПИ.
	С оглед горното КПКОНПИ е компетентна да разгледа подадения сигнал.
	В хода на производството се установи родство по права линия между Васил Станимиров и М. П. Й. (майка), което обуславя свързаност по между им по смисъла на § 1, т. 1 от ДР на ЗПУКИ (отм.), а така също й по § 1, т. 15, б.“а“ от ДР на ЗПКОНПИ. М. П. Й. е управител и едноличен собственик на капитал в дружествата “ **********” ЕООД с ЕИК ********** и “ **********” ЕООД с ЕИК **********.
	Наличието на граждански брак между Васил Станимиров и С. М. С. също обуславя свързаност по между им по смисъла на § 1, т. 1 от ДР на ЗПУКИ (отм.), а така също й по § 1, т. 15, б.“а“ от ДР на ЗПКОНПИ до 18.07.2018 г., датата на която бракът между тях е прекратен.
	В хода на производството е установено, че С. М. С. е земеделски производител, самоосигуряващо се лице с БУЛСТАТ **********, с дата на вписване 15.07.2015 г. и седалище с.К., Община К..
	Не се установи Васил Станимиров да е управител или едноличен собственик на капитала в дружеството “ **********” ЕООД. Не се установи Васил Станимиров да е роднина по права линия, по съребрена линия - да четвърта степен включително, и по сватовство – до втора степен включително с Т. В. Т. - управител и едноличен собственик на капитала на дружеството, което от своя страна налага извода, че същият не е свързано лице по смисъла на § 1, т. 1 от ДР на ЗПУКИ (отм.), а така също й по § 1, т. 15, б. „а“ от ДР на ЗПКОНПИ с Т. В. Т..
	Не се установи Васил Станимиров да е управител или съдружник в дружеството “ **********” ООД. Не се установи Васил Станимиров да е роднина по права линия, по съребрена линия - да четвърта степен включително, и по сватовство – до втора степен включително със С. Т. С. и М. Т.С. - управители и съдружници в дружеството, което от своя страна налага извода, че същият не е свързано лице по смисъла на § 1, т. 1 от ДР на ЗПУКИ (отм.), а така също й по § 1, т. 15, б. „а“ от ДР на ЗПКОНПИ със С. Т. С. и М. Т. Се..
	Наличието на свързани лица само по себе си не представлява конфликт на интереси. Свързаността създава риск от такъв в случаите, при които лицето, заемащо публична длъжност упражнява правомощия или изпълнява задължения по служба повлияно от частен интерес.
	Конфликтът на интереси предполага упражнени правомощия по служба от лицето, заемало публична, съответно висша публична длъжност и наличието на частен интерес - личен или на свързано лице по смисъла на § 1, т. 1 от ДР на ЗПУКИ (отм.) и по смисъла на § 1, т. 15 от ЗПКОНПИ, както и съпътстващата го облага, като тези обстоятелства трябва да бъдат установени по несъмнен начин към момента на извършване на преценката за извършено нарушение на разпоредбите на Глава II от ЗПУКИ (отм.), респективно за извършено нарушение на разпоредбите на Глава VIII, Раздел II от ЗПКОНПИ.
	Съгласно разпоредбата на чл. 44, ал. 1, т. 1 и т. 15 от ЗМСМА кметът на общината ръководи цялата изпълнителна дейност на общината и представлява общината пред физически и юридически лица и пред съда.
	Видно от писмо с изх.№ 60/05.03.2020 г. от председателя на ПК по “Етика и конфликт на интереси и сигнали на гражданите” при Общински съвет – К., Община К. няма сключени договори с дружествата “ **********” ЕООД, “ **********” ЕООД, “ **********” ЕООД и “ **********” АД, както и със С. М. С..
	Съгласно разпоредбата на чл. 35, ал. 1 от Закона за общинската собственост /ЗОС/ продажба на имоти и вещи - частна общинска собственост, се извършва след решение на общинския съвет от кмета на общината чрез публичен търг или публично оповестен конкурс, съгласно ал. 3 продажба на земя - частна общинска собственост, на собственика на законно построена върху нея сграда се извършва от кмета на общината без търг или конкурс по ред, определен в наредбата по чл. 8, ал. 2, а съгласно ал. 6 въз основа на резултатите от търга или конкурса, съответно - на решението на общинския съвет, кметът на общината издава заповед и сключва договор.
	Съгласно разпоредбата на чл. 35, ал. 1 т. 13 от ЗОС кметът на общината възлага или разрешава изработването на устройствени планове и техни изменения за територията на общината или за части от нея и одобрява определени устройствени планове при условията и по реда на Закона за устройство на територията, както и организира изпълнението им.
	В изпълнение на правомощията си, произтичащи от разпоредбата на чл. 44, ал. 1, от ЗМСМА кметът на Община К. е внесъл в Общински съвет – К. докладна записка с вх.№ 25/19.02.2019 г. на ОбС – К. относно: Продажба на поземлен имот, находящ се в с.К. на собственика на построени сгради в имота, с която е направил предложение до общинския съвет да разреши продажбата на поземлен имот 5 к.р. 974 по плана на новообразуваните имоти по § 4 от ЗСПЗЗ на Община К., на собственика на построените два броя двуетажни масивни сгради, собственост на дружеството “ **********” ООД.
	В изпълнение Решение № 380 от Протокол № 43 от 28.02.2019 г. на Общински съвет – К., с което общинският съвет разрешава продажбата на поземлен имот 5 /пет/ к.р. 974 по плана на новообразуваните имоти по § 4 от ЗСПЗЗ на Община К. на собственика на построените два броя двуетажни масивни жилищни сгради - дружеството “ **********” ООД при определена цена в размер на 15 780 лв., кметът на Община К. е издал Заповед № РД-82/12.03.2019 г. и е сключил договор от 25.03.2019 г. с дружеството “ **********” ООД, представлявано от С. Т. С. и М.Т. С. за продажба поземления имот - частна общинска собственост.
	Въз основа на заявление с вх.№ З-175/25.03.2019 г. от С. Т. С. - управител на дружеството “ **********” ООД с докладна записка с вх.№ 44/26.03.2019 г. на ОбС – К. кметът на Община К. в изпълнение на правомощията си, произтичащи от разпоредбата на чл. 35, ал. 1 т. 13 от ЗОС е направил предложение до общинския съвет да разреши изработване на ПУП - ПЗ за промяна на предназначението на имот по § 4 от ПЗР на ЗСПЗЗ с пл.№ 5 в жилищна зона за малкоетажно застрояване - Жм, по реда на ЗОЗЗ, на основание чл. 124а, ал. 1 от ЗУТ.
	С Решение № 394 от Протокол № 44 от 28.03.2019 г. на Общински съвет – К. е разрешил изработването на ПУП - ПЗ за промяна на предназначението на имот по § 4 от ПЗР на ЗСПЗЗ с пл.№ 5 в жилищна зона за малкоетажно застрояване и провеждане на съответните процедури по Закона за опазване на земеделските земи и на основание чл. 124б, ал. 1 от ЗУТ и е одобрил заданието за изработване на ПУП - ПЗ.
	В хода на производството не се установи Васил Станимиров да е съдружник в “ **********” ООД, както и да е свързано лице по смисъла на § 1, т. 1 от ДР на ЗПУКИ (отм.), респективно по смисъла на § 1, т. 15, б.“а“ от ДР на ЗПКОНПИ със съдружниците  в “ **********” ООД, което от своя страна налага извода за липса на частен интерес при внасянето в Общински съвет – К. на докладна записка с вх.№ 25/19.02.2019 г. относно: Продажба на поземлен имот, находящ се в с.К. на собственика на построени сгради в имота и докладна записка № 44/26.03.2019 г. относно: Промяна на предназначението на имот с пл.№ 5 от к.р. 974 м. ********** в землището на с.К., както и при издаване на заповед № РД-82/12.03.2019 г. и сключване на договор на 25.03.2019 г.
	Липсата на частен интерес от упражнените правомощия по служба от страна на лицето, заемащо висша публична длъжност по смисъла чл. 6, ал. 1, т. 32, предложение първо от ЗПКОНПИ в свой личен или на свързани с него лица по смисъла на § 1, т. 15, б. „а“ от ДР на ЗПКОНПИ води до липса на конфликт на интереси. 
	Липсата на който и да е елемент от понятието „конфликт на интереси“ обуславя извод за невъзможност за нарушаване на забраните Глава Осма, Раздел II от ЗПКОНПИ, които представляват негова проявна форма и води до липсата на конфликт на интереси, по отношение на Васил Станимиров, в качеството му на лице, заемащо висша публична длъжност по смисъла на чл. 6, ал. 1, т. 32, предложение първо от ЗПКОНПИ при внасянето в Общински съвет – К. на докладни записки с вх.№ 25/19.02.2019 г. и № 44/26.03.2019 г. на ОбС – К..
	В хода на производството е установено, че дружеството “ **********” ЕООД е общинско дружество с едноличен собственик на капитала Община К. и с управител А. К. А..
	Съгласно чл. 11 от Учредителния акт на дружеството “ **********” ЕООД в правомощия на управителя на дружеството е да управлява дружеството с грижата на добър стопанин, в интерес и защита на едноличния собственик, както и да управлява капитала на дружеството в съответствие с действащата нормативна уредба, определя и контролира разходите, като представя отчет за приходите и разходите, за паричните потоци, изготвени в съответствие със Закона за счетоводството и приложимите счетоводни стандарти, както и да обезпечава изпълнението на решенията на едноличния собственик на капитала.
	В изпълнение на правомощията си произтичащи от Учредителния акт на дружеството “ **********” ЕООД А. К. А., в качеството си на управител на 20.07.2017 г. е сключил два договора за наем на помещения - частна общинска собственост, находящи се в с.К. с дружеството “ **********” ЕООД, представлявано от М. П. Й..
	Обстоятелството, че дружеството “ **********” ЕООД е самостоятелно юридическо лице, в чиито предмет на дейност е стопанисване и управление на имоти и обекти общинска собственост, налага извода, че сключването на договори за наем на предоставените му имоти за управление са извън правомощията на кмета на Община К..
	Съгласно разпоредбата на чл. 19, ал. 1 от ЗПУКИ (отм.) лице, заемащо публична длъжност, е длъжно само да се отстрани от изпълнение на правомощията си по служба, когато по конкретен повод е налице частен интерес.
	В хода на производството е установено, че със Заповед № РД-104/16.03.2017 г. на основание чл. 44, ал. 2 от ЗМСМА, чл. 10, ал. 2 във вр. с ал. 1 от АПК и чл. 19, ал. 1 от ЗПУКИ кметът на община К. е оправомощил Л. И. Ц. – заместник-кмет на Община К. във връзка с провеждането на публичен търг с тайно наддаване за отдаване под наем на общински земеделски имоти по чл. 19 от ЗСПЗЗ, открит със Заповед № 63/14.02.2017 г. на кмета на община К. и последващите от него действия до приключване на процедурата.
	С издаването на Заповед № 63/14.02.2017 г. за откриване и провеждане на публичен търг Васил Станимиров е упражнил правомощия по служба, в качеството му на кмет на община К., при липса на частен интерес, негов или на свързано с него лице.Това е така, тъй като същата е свързана с процедурата по провеждане на публичния търг, не касае конкретно лице и с нейното издаване не възниква облага за Станимиров или за свързано с него лице. Липсата на облага обуславя липсата на частен интерес, а оттук и  липсата на конфликт на интереси.
	На 19.04.2017 г. след провеждане на публичен търг с тайно наддаване, за отдаване под наем на общински земеделски имоти по чл. 19 от ЗСПЗЗ между Община К., представлявана от заместник-кмета Л. И. Ц., на основание Заповед № РД 122/23.09.2017 г. на заместник – кмета, с която са обявени резултатите от проведения търг, е сключен договор за наем на земеделска земя с М. П. Й. за предоставяне за временно и възмездно ползване на имоти – частна общинска собственост, земеделски земи по чл. 19 от ЗСПЗЗ, с обща площ от 62, 777 дка, с годишна наемна цена в размер на 894, 94 лв. за срок от една стопанска година.
	В хода на производството е установено, че при обявяването на резултатите от проведения публичен търг с тайно наддаване за отдаване под наем на общински земеделски имоти по чл. 19 от ЗСПЗЗ със Заповед № РД 122/23.09.2017 г., както и при сключването на договор за наем на земеделска земя от 19.04.2017 г., между Община К., представлявана от ВРИД Кмет – Л. Ц., съгласно Заповед № РД-104/16.03.2017 г. /наемодател/ и М.П. Й. с ЕГН ********** /наемател/, за предоставянето за временно и възмездно ползване общински имоти частна общинска собственост, земи по чл. 19 от ЗСПЗЗ за стопанска година 2016 - 2017 г. кметът на Община К. - Васил Станимиров не е упражнил правомощия по служба.
	Липсата на упражнени правомощия по служба, като елемент от състава на конфликта на интереси по чл. 2 от ЗПУКИ (отм.), съответно по чл. 52 от ЗПКОНПИ изключва наличието на нарушение на разпоредбите на Глава втора от ЗПУКИ (отм.), съответно на Глава осма, Раздел II от ЗПКОНПИ от страна на Васил К Станимиров, в качеството му на лице, заемало публична длъжност по смисъла на чл. 3, т. 8 от ЗПУКИ (отм.) при издаване на Заповед № РД 122/23.09.2017 г. и при сключването на договора за наем на земеделска земя с М. П. Й. от 19.04.2017 г.
	 В хода на производството е установено, че въз основа на докладна записка № 253/22.12.2016 г. на заместник кмета на Община К., относно: Промяна на предназначението на имот с № 042031, м. „**********“, в землището на с.К., собственост на “ **********” ЕООД с Решение № 160 от Протокол № 17/29.12.2016 г. Общински съвет – К. е разрешил изработването на ПУП-ПРЗ за промяна предназначението на ПИ № 042031 с трайно предназначение земеделска земя в „Предимно производствена зона“ и провеждане на съответните процедури по реда на ЗОЗЗ.
	Въз основа на докладна записка № 17/19.01.2017 г. на заместник кмета на Община К., относно: Разрешаване изработване на проект за ПУП – ПЗ за поземлен имот № 042032 за изграждане на „Свинеферма“ в землището на с.К. с Решение № 169 от Протокол № 18/31.01.2017 г. Общински съвет – К. е разрешил изработването на ПУП-ПЗ на имот № 042032 за изграждане на „Свинеферма“ в землището на с.К. и е одобрил приложеното задание.
	Във връзка с подадени заявления от дружеството “ **********” ЕООД, свързани с извършване на административни услуги от страна на Община К., за одобряване на ПУП-ПРЗ за обект: „Кланица за свине“ в ПИ № 0402301, за издаване на виза за проектиране на „Кланица“ в имот № 042031, с.К., за одобряване на ПУП – ПЗ за създаване на устройствена основа и строителство в земеделска територия за изграждане на „Свинеферма“ в поземлен имот № 042032, както и за издаване на виза за проектиране на изгребна яма в имот № 042032, с.К., Васил Станимиров, в качеството си на кмет на Община К. е издал заповеди с № 121/22.03.2017 г., № 221/03.07.2017 г. и № 63/23.02.2018 г., с които е оправомощил Л. И. Ц. – заместник-кмет на общината да предприеме необходимите действия по така подадените заявления, във връзка с направени самоотводи, поради наличие на свързаност по смисъла на §1, т. 1 от ДР на ЗПУКИ (отм.) с управителя и едноличен собственик на капитала на дружеството – М. П. Й..
	Със Заповед № РД-77/23.02.2017 г. на основание чл. 44, ал. 1, т. 13 от ЗМСМА, чл. 129, ал. 2 от ЗУТ и т. 2 от Протокол № 2/21.02.2017 г. на Общински експертен съвет по устройство на територията заместник-кметът на Община К. е одобрил ПУП – ПЗ за създаване на устройствена основа и строителство в земеделска територия за изграждане на „Свинеферма“ в поземлен имот № 042032, м.“ **********по КВС на с.К..
	Със Заповед № РД-138/06.04.2017 г. на основание чл. 44, ал. 1, т. 13 и ал. 2 от ЗМСМА, чл. 129, ал. 2 от ЗУТ и т. 1 от Протокол № 3/28.03.2017 г. на Общински експертен съвет по устройство на територията заместник-кметът на Община К. е одобрил ПУП- ПРЗ за имот № 042031 по КВС на с.К. и отрежда нов УПИ I – 042031 „За кланица“, в нов кв. 113, с.К..
	В хода на производството е установено, че при внасянето на докладните записки в Общински съвет – К. и при издаването на заповед № РД-77/23.02.2017 г. за одобряване на ПУП – ПЗ за създаване на устройствена основа и строителство в земеделска територия за изграждане на „Свинеферма“ в поземлен имот № 042032, както и на заповед № РД-138/06.04.2017 г. за одобряване на ПУП- ПРЗ за имот № 042031 по КВС на с.К. и за отреждане на нов УПИ I – 042031 „За кланица“, в нов кв. 113, с.К. кметът на Община К. - Васил Станимиров не е упражнил правомощия по служба.
	Липсата на упражнени правомощия по служба, като елемент от състава на конфликта на интереси по чл. 2 от ЗПУКИ (отм.), съответно по чл. 52 от ЗПКОНПИ изключва наличието на нарушение на разпоредбите на Глава втора от ЗПУКИ (отм.), съответно на Глава осма, Раздел II от ЗПКОНПИ от страна на Васил Станимиров, в качеството му на лице, заемало публична длъжност по смисъла на чл. 3, т. 8 от ЗПУКИ (отм.) при внасянето на докладна записка № 253/22.12.2016 г. и докладна записка № 17/19.01.2017 г. и при издаването на заповед № РД-77/23.02.2017 г. и заповед № РД-138/06.04.2017 г. 
	В хода на производството се установи, че Васил Станимиров, в качеството си на кмет на Община К., в изпълнение на Решение № 337 от Протокол № 39/31.10.2018 г. на Общински съвет – К. на 31.12.2018 г. е сключил договор № Д-133/31.12.2018 г. за изпълнение на дейностите по зимно поддържане и снегопочистване на общински пътища в Община К. за 2019 г. с общинското предприятие „**********“.
	Обстоятелството, че предприятие „**********“ е общинска собственост с едноличен собственик на капитала община К., изключва наличието на частен интерес на Васил Станимиров при сключване на договор № Д-133/31.12.2018 г.
	Предвид изложеното, се налага извода, че са налице два от елементите на състава на конфликт на интереси, а именно: лице заемащо висша публична длъжност и упражнени от лицето правомощия по служба. Липсва частен интерес – негов или на свързано с него лице. Липсата на който и да е елемент от понятието „конфликт на интереси“ обуславя извод за невъзможност за нарушаване на забраните Глава Осма, Раздел II от ЗПКОНПИ, които представляват негова проявна форма и води до липсата на конфликт на интереси, по отношение на Васил Станимиров, в качеството му на лице, заемащо висша публична длъжност по смисъла на чл. 6, ал. 1, т. 32, предложение първо от ЗПКОНПИ при сключването на договор № Д-133/31.12.2018 г.
	Договор № Д-131/05.11.2019 г. за зимно поддържане на общинската пътна мрежа при зимни условия, снегопочистване и опесъчаване на територията на Община К. – експлоатационен сезон 2019 – 2020 г. е сключен между Община К., представлявана от Л. Ц. – ВрИД кмет на Община К. и дружеството “ **********” ЕООД, което изключва упражнени правомощия от страна на Васил Станимиров, в качеството му на кмет на Община К..
	Липсата на упражнени правомощия по служба, като елемент от състава на конфликта на интереси по чл. 52 от ЗПКОНПИ изключва наличието на нарушение на разпоредбите на Глава осма, Раздел II от ЗПКОНПИ от страна на Васил Станимиров, в качеството му на лице, заемащо висша публична длъжност по смисъла на чл. 6, ал. 1, т. 32, предложение първо от ЗПКОНПИ, по отношение на договор № Д-131/05.11.2019 г.
	Наличието на граждански брак между Венцислав Тодоров и Н. Й. Т. обуславя свързаност по между им по смисъла на § 1, т. 1 от ДР на ЗПУКИ (отм.), респективно по § 1, т. 15, б.“а“ от ДР на ЗПКОНПИ. Обстоятелството, че С. Г. Т. е снаха на Венцислав Тодоров  също обуславя свързаност по между им по смисъла на § 1, т. 1 от ДР на ЗПУКИ (отм.), респективно по § 1, т. 15, б.“а“ от ДР на ЗПКОНПИ.
	В хода на производството се установи, че Н. Й. Т. е земеделски производител, самоосигуряващо се лице с БУЛСТАТ **********, с дата на вписване 24.02.2016 г. и седалище с.К., Община К., както и това, че С. Г. Т. е земеделски производител, самоосигуряващо се лице с БУЛСТАТ **********, с дата на вписване 24.02.2016 г. и седалище с.К., Община К..
	С писмо изх.№ 103/12.06.2020 г. председателят на ПК по “Етика и конфликт на интереси и сигнали на гражданите” при Общински съвет – К. удостоверява, че Община К. няма сключени договори за отдаване под наем на общински земеделски земи с Н. Й. Т., което от своя страна обуславя извода за липса на решения на Общински съвет – К. и упражнено правомощие от страна на Венцислав Тодоров в качеството му на общински съветник.
	С решение № 367 от Протокол № 42 от редовно заседание на Общински съвет – К., проведено на 30.01.2019 г., Общинският съвет е дал съгласие, посочените в приложение имоти – земи по чл.19 от ЗСПЗЗ /ниви/ да бъдат отдадени под наем чрез публичен търг с тайно наддаване за срок от една стопанска година 2018/2019. Общинският съветник Венцислав Тодоров е упражнил правомощие по служба като е гласувал „ЗА“ приемане на Решение № 367, при липса на частен интерес, негов или на свързано с него лице.Това е така, тъй като решението е принципно, не касае конкретно лице и от него не възниква облага за Тодоров или за свързано с него лице. Липсата на облага обуславя липсата на частен интерес, а оттук и  липсата на конфликт на интереси.
	Предвид изложеното, се налага извода, че са налице два от елементите на състава на конфликт на интереси, а именно: лице заемащо висша публична длъжност и упражнено правомощие. Липсва обаче частен интерес. Липсата на който и да е елемент от понятието „конфликт на интереси“ обуславя извод за невъзможност за нарушаване на разпоредбите на Глава VIII, Раздел II от ЗПКОНПИ, които представляват негова проявна форма от страна на Венцислав Тодоров, в качеството му на общински съветник в Общински съвет – К. и лице, заемащо висша публична длъжност по смисъла на чл. 6, ал. 1, т. 32, предложение трето от ЗПКОНПИ при гласуване на решение № 367 от Протокол № 42, проведено на 30.01.2019 г., което от своя страна води до липсата на конфликт на интереси по смисъла на чл. 52 от ЗПКОНПИ.

	Предвид горното, Комисията за противодействие на корупцията и отнемане на незаконно придобито имущество, на основание чл. 74, ал. 1 и ал. 2 от ЗПКОНПИ,

РЕШИ:

	НЕ УСТАНОВЯВА конфликт на интереси по отношение на Васил Станимиров с ЕГН **********, кмет на Община К. и в това му качество лице, заемало публична длъжност по чл. 3, т. 8 от ЗПУКИ (отм.) и лице, заемащо висша публична длъжност по смисъла на чл. 6, ал. 1, т. 32, предложение първо от ЗПКОНПИ, във връзка с внасяне на докладна записка с вх.№ 25/19.02.2019 г. и докладна записка № 44/26.03.2019 г., издаване на заповед № РД-82/12.03.2019 г., сключване на договор от 25.03.2019 г., издаване на Заповед № РД 122/23.09.2017 г., сключване на договора за наем на земеделска земя от 19.04.2017 г., внасянето на докладна записка № 253/22.12.2016 г. и докладна записка № 17/19.01.2017 г., издаването на заповед № РД-77/23.02.2017 г. и заповед № РД-138/06.04.2017 г.,сключването на договор № Д-131/05.11.2019 г., договори за наем на помещения от 20.07.2017 г., поради липса на упражнени правомощия по служба.

	НЕ УСТАНОВЯВА конфликт на интереси по отношение на Васил Станимиров с ЕГН**********, кмет на Община К и в това му качество лице, заемало публична длъжност по чл. 3, т. 8 от ЗПУКИ (отм.) и лице, заемащо висша публична длъжност по смисъла на чл. 6, ал. 1, т. 32, предложение първо от ЗПКОНПИ, във връзка с издаването на Заповед № 63/14.02.2017 г. и сключването на договор № Д-133/31.12.2018 г., поради липса на частен интерес, негов или на свързано с него лице.

	НЕ УСТАНОВЯВА конфликт на интереси по отношение на Венцислав Тодоров с ЕГН**********, общински съветник в Общински съвет – К. и в това му качество лице, заемащо висша публична длъжност по смисъла на чл. 6, ал. 1, т. 32, предложение четвърто от ЗПКОНПИ, във връзка със сключването на договор за наем на земеделска земя – частна общинска собственост от 20.04.2018 г., поради липса на упражнени правомощия.

	НЕ УСТАНОВЯВА конфликт на интереси по отношение на Венцислав Тодоров с ЕГН **********, общински съветник в Общински съвет – К. и в това му качество лице, заемащо висша публична длъжност по смисъла на чл. 6, ал. 1, т. 32, предложение четвърто от ЗПКОНПИ, във връзка с гласуване и приемане на решение № 367 от Протокол № 42 от редовно заседание на Общински съвет – К., проведено на 30.01.2019 г., поради липса на частен интерес, негов или на свързано с него лице.
	
	Препис от решението да се изпрати на Окръжна прокуратура П., с оглед преценка за реализиране на правомощията й по чл. 76, ал. 2 от ЗПКОНПИ.




	КОМИСИЯ:

		ПРЕДСЕДАТЕЛ:………………….……….……/СОТИР ЦАЦАРОВ/

ЗАМЕСТНИК-ПРЕДСЕДАТЕЛ:………………/АНТОН СЛАВЧЕВ/

ЧЛЕН:………………………………..…..../ АНТОАНЕТА ЦОНКОВА/

ЧЛЕН:………………………………………..…..../ ПЛАМЕН ЙОЦОВ/

ЧЛЕН:…………………………………….……..../СИЛВИЯ КЪДРЕВА/

